als_Latn dik_Latn sag_Latn
Futbollistët e Manchester United, Marcus Rashford dhe Jesse Lingard, kanë vizituar në spital fëmijët e lënduar nga sulmi terrorist që ndodhi në koncertin e mbajtur nga këngëtarja Ariana Grande.
Dyshja e ka kaluar të hënën në spitalin e fëmijëve në Manchester, sëbashku me disa prej të lënduarve që u dhuruan bluza të ekipit të Manchester-it, raporton “Daily Mail.
22 vetë vdiqën dhe rreth 120 të tjerë u plagosën kur një kamikaz shpërtheu një bombë në “Manchester Arena” kur po mbahej një koncert ‘popi’ nga Ariana Grande.
Rashford dhe Lingard biseduan me disa të rinj të plagosur që po shëroheshin nga plagët e marra. Gjithashtu nuk munguan as shakatë, por edhe “dabbed” (stil festimi i golit nga lojtarët) me një fans të vogël.
Lingard shpërndau katërt foto në “instagramin” e tij ku shkruante: Ishte një ditë specilae teksa vizitova fëmijët që po shëroheshin nga sulmi terrorist në Manchester. Nuk mund t’a përshkruajë me fjalë sesa trima janë këta fëmijë. Ju uroj një shërim të shpejtë dhe të kthehen të fortë”.
Rashford postoi një foto të një fansi që festonte me “dabb” së bashku me Lingard dhe shkruante: “Një ditë e kaluar mirë me disa nga fëmijët që u plagosën në koncertin e mbajtur në Manchester.”
Mbretëresha, kryeministrja Theresa May dhe Ariana Grande gjithashtu kanë vizituar të plagosurit në spital pas sulmit, me futbollistët e United që ishin të fundit që ofruan mbështetje.
Rashford ështrë rritur në Manchester afër manastirit të Wythenshawe, ndërsa Lingard ka lindur afër Warrington dhe është bashkuar me ekipin e United në moshën 7-vjeçare.
Lingard gjithashtu mori pjesë në koncertin e së dielës në nder të viktimave dhe familjarëve të tyre për të cilën u mblodhën 1 mln stërlina.
Ai u fotografua së bashku me kundërshtarin e Manchester City dhe njëkohësisht shokun e skuadrës tek Anglia, Raheem Sterling, të cilët mbajtën një minutë heshtje në skenën e ngritur në “Manchester Arena”.
(e.k/BalkanWeb)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn